Pakrantės kalnai

Pakrantės kalnai (, ) – kalnų grandinė Šiaurės Amerikos Kordiljerose, Ramiojo vandenyno kalnų juostoje. Driekiasi JAV ir Kanados teritorija (Aliaskoje ir Britų Kolumbijoje). Pietiniu pakraščiu laikoma Freizerio upė. Ilgis apie 1700 km, plotis apie 200 km. Aukščiausia vieta – Vodingtono k. (4019 m).

Kalnai sudaryti daugiausia iš granito. Smarkiai išraižyti gilių slėnių ir fjordų. Iki 1000–1800 m aukščio – spygliuočių miškai, aukščiau – kalnų tundra. Vietomis kalnų ledynai leidžiasi tiesiai į jūrą.

Šaltiniai 

JAV kalnai
Kanados kalnai